kardosdrur/scandi-wiki huggingface dataset:
Gößweinstein

Gößweinstein er en købstad (markt) i Landkreis Forchheim i Regierungsbezirk Oberfranken i den tyske delstat Bayern. Kommunen med godt 4.100 indbyggere (2006) ligger i Fränkische Schweiz hvor floderne Wiesent, Ailsbach og Püttlach løber sammen.

Geografi 
Gößweinstein ligger i hjertet af Fränkische Schweiz, midt i en trekant mellem byerne Bamberg, Bayreuth og Nürnberg.

Nabokommuner er (med uret fra nord):
Waischenfeld, Ahorntal, Pottenstein, Obertrubach, Egloffstein, Pretzfeld, Ebermannstadt, Wiesenttal

Bydele, landsbyer og bebyggelser

Historie 
Borgen Goswinesteyn nævnes første gang i 1076 .
I 1525 var der under Den tyske bondekrig til store ødelæggelser. I Anden Markgrevekrig i 1553 blev Gößweinstein endnu en gang ødelagt og genopbygget. Bamberger fyrstebiskoppen Friedrich Carl von Schönborn (regerede fra 1729 til 1746) gjorde Gößweinstein til købstad (markt).

Ved kommunalreformen i 1978 blev de tidligere selvstændige kommuner Morschreuth, Wichsenstein, Behringersmühle, Kleingesee, Leutzdorf, Stadelhofen, Unterailsfeld og en del af Tüchersfeld slået sammen med Gößweinstein.

Fränkische Schweiz
Mugiboogie (album)

Mugiboogie er et album af Mugison fra 2007.

Track listing 
 "Mugiboogie"
 "The Pathetic Anthem"
 "To The Bone"
 "Jesus Is A Good Name to Moan"
 "George Harrison"
 "Deep Breathing"
 "I'm Alright"
 "The Animal"
 "Two Thumb Sucking Son Of A Boyo"
 "The Great Unrest"
 "My Love I Love"
 "Sweetest Melody"

Personel 
 Mugison – Vokal, instrumenter, tekst, produktion og arrangementer.

Mugison-album
Album fra 2007
Ramsay MacDonald

James Ramsay MacDonald (12. oktober 1866 – 9. november 1937) var en skotsk politiker, som i tre perioder var Storbritanniens premierminister. Han var den første premierminister fra arbejderpartiet Labour. Hans første periode på premierministerposten varede under et år, fra 22. januar til 4. november 1924. Den anden periode begyndte 5. juni 1929 og endte, da MacDonald trådte tilbage 24. august 1931. Han blev dog genudnævnt samme dag, denne gang som leder af en national samlingsregering. Denne tredje og sidste periode på posten varede indtil 7. juni 1935.

MacDonald blev efter både sin første og sidste periode afløst af konservative Stanley Baldwin, som MacDonald også selv havde efterfulgt i både sin første og anden periode.

MacDonald havde en række høje poster i sit parti. Således var han formand for Labours bestyrelse (formand for Labours årlige kongres) i 1923-24.

Eksterne henvisninger 
 

Premierministre fra Storbritannien
Lord Presidents of the Council
Ledere af Underhuset
Personer fra Skotland
Bestyrelsesformænd for Labour (UK)
Partiledere for Labour (UK)
Meru

Meru  () (også kaldet Sumeru dvs. "storslåede Meru") er et helligt bjerg i hinduistisk, buddhistisk og jainistisk mytologi og anses for at være centeret for alle fysiske og spirituelle universer. Det anses for at være hjemsted for Brahma og andre guddomme. Mange hindutempler inklusiv Angkor Wat, det primære tempel i Angkor i Cambodia, er blevet bygget som en symbolsk repræsentation af bjerget. Bjerget siges at være 80.000 yojana høj og være placeret i Jambudvipa, et af kontinenterne på jorden ifølge hinduismen (størrelsen af en yojana varierer over tid; Jordens omkreds skulle være 3.200 jojana ifølge Vārāha Mihira og en anelse mindre i Āryabhatiya, men 5.026,5 yojana i Suryasiddhānta; Bhāgvata Purāna anser Meru for at være 80.000 yojana høj, Mahābhārata anser Jamboodvipa for at være 18.000 yojana; dermed er det ikke muligt at angive en højde på Meru ud fra disse kilder).

Eksterne henvisninger 
 Beskrivelse af Meru i Devi-bhagavata-purana 12
 Byen på grænsen til forevigt 
 Maleri af Meru 
 Meru i Encyclopædi over buddhistisk ikonografi 12
 Hellig geografi over regioner omkring nordpolen

Hinduisme
Fiktive steder
Transferase

I biokemi er en transferase et enzym, der katalyserer overførslen af en funktionel gruppe (fx en methyl- eller fosfatgruppe) fra ét molekyle (kaldet donoren) til et andet (kaldet acceptoren). For eksempel er et enzym, der katalyserer følgende reaktion, en transferase:

A–X + B → A + B–X

I dette eksempel er A donoren og B acceptoren. Donoren er ofte et coenzym.

Nomenklatur 
Navne for transferaser dannes som "donor:acceptorgruppetransferase." Andre navne forekommer dog ofte. De almene navne til transferaser er ofte dannet som "acceptorgruppetransferase" eller "donorgruppetransferase." For eksempel er en DNA-methyltransferase en transferase, der katalyserer overførslen af en methylgruppe til en DNA-acceptor.

Klassifikation 
Transferaser er klassificeret som EC 2 i EC-nummer-klassifikationen. Transferaser kan yderligere inddeles i ni underklasser:
  inkluder enzymer, der overfører ét-carbongrupper (methyltransferase)
  inkluder enzymer, der overfører aldehyd- eller ketongroupper
  inkluder acyltransferases
  inkluder glycosyltransferases
  inkluder enzymer, der overfører alkyl- eller arylgrupper, andre end methylgrupper
  inkluder enzymer, der overfører nitrogenholdige grupper (transaminase)
  inkluder enzymer, der overfører fosforholdige grupper (fosfotransferase, inklusiv polymerase og kinase)
  inkluder enzymer, der overfører svovlholdige grupper (svovltransferase og sulfotransferase)
  inkluder enzymer, der overfører seleniumholdige grupper

Referencer 
 EC 2 Introduction from the Department of Chemistry at Queen Mary, University of London

Proteiner
Lyase

I biokemi er en lyase et enzym, der katalyserer opbrydningen af forskellige kemiske bindinger ved hjælp af andre metoder end hydrolyse og oxidation, ofte i forbindelse med dannelsen af en ny dobbeltbinding eller en ny ringstruktur. For eksempel er et enzym, der katalyserer følgende reaktion, en lyase:

ATP → cAMP + PPi

Lyaser adskiller sig fra andre enzymer, idet de kun behøver ét substrat for reaktion i én retning, men to substrater for den modsatgående reaktion.

Nomenklatur 
Systematiske navne dannes som "substratgruppelyase." Almene navne inkluderer decarboxylase, dehydratase, aldolase, etc. Når den modsatte reaktion er vigtigere kan syntetase bruges i navnet.

Klassifikation 
Lysaser klassificeres som EC 4 i EC-nummerklassifikationen af enzymer. Lyaser kan yderligere inddeles i syv underklasser:
  inkluderer lyaser, der kløver carbon-carbon-bindinger, såsom decarboxylaser (EC 4.1.1), aldehydlyaser (EC 4.1.2), oxosyrelyaser (EC 4.1.3) og andre (EC 4.1.99) 
  inkluderer lyaser, der kløver carbon-oxygen-bindinger, såsom dehydrataser
  inkluderer lyaser, der kløver carbon-nitrogen-bindinger
  inkluderer lyaser, der kløver carbon-svovl-bindinger
  inkluderer lyaser, der kløver carbon-halid-bindinger
  inkluderer lyaser, der kløver carbon-fosfor-oxygen-bindinger, såsom adenylatcyclase og guanylatcyclase
  inkluderer andre lyaser, såsom indolacetaldoximdehydratase

Referencer 
 EC 4 Introduktion fra Department of Chemistry ved Queen Mary, University of London

Proteiner
Miljøorganisation

Miljøorganisation, en organisation der har fokus på miljøet og i visse tilfælde miljøpolitik.

Miljøorganisationer 
Der findes adskillige organisationer, som arbejder med miljøet.

Internationale organisationer 
Internationalt kan følgende organisationer nævnes:
 Greenpeace - Greenpeace er en international miljøorganisation grundlagt i Canada i 1971.
 Verdensnaturfonden er en international natur- og miljøorganisation.
 Sea Shepherd Conservation Society - Sea Shepherd Conservation Society er en international miljøorganisation grundlagt i USA i 1977.

Organisationer i Danmark 
I Danmark kan følgende organisationer nævnes:
 Danmarks Naturfredningsforening er en dansk natur- og miljøorganisation, der blev dannet i 1911. Foreningen har i dag ca. 130.000 medlemmer, altså ca. 2% af den danske befolkning. Foreningen har i sin formålsparagraf mål om at arbejde for såvel natur som miljø og for en bæredygtig fremtid.
 Nepenthes er er dansk miljøorganisation der blev dannet i 1982 af biologistuderende på Aarhus Universitet. Miljøorganisationen Nepenthes har lokalkontorer i Århus, København, Odense og på Møn.
 Det Økologiske Råd er en dansk miljøorganisation.
 NOVANA, er en national organisation for overvågning af vandmiljøet og naturen. NOVANA startede den 1. januar 2004.
 NOAH er en dansk miljøorganisation, der startede i 1969 på Københavns Universitet. NOAH er i dag en del af den internationale miljøorganisation Friends of the Earth.

Referencer

Eksterne henvisninger
Vessø

Vessø er en sø i Gudenåsystemet beliggende i området mellem Ry, Alken og Boes. Søen har afløb gennem Skærså til Rye Mølle Sø.

Søen ligger gemt af vejen i landskabet, men kan bl.a. anes fra Fiskerhusvej. Fra jernbanen mellem Ry og Skanderborg er der imidlertid et pænt udsyn til søen. Der er ikke offentlig adgang til søen. Der lever oddere ved søen.

Ved søen er fundet en boplads af Gudenåkulturen.

Søer i Skanderborg Kommune
Gudenå
Led Zeppelin (album)

Led Zeppelin er debutalbummet fra det engelske rockband Led Zeppelin. Det blev indspillet i oktober 1968 i Olympic Studios og udgivet af Atlantic Records 12. januar 1969. Albummet blev grundlaget for en helt ny genre indenfor rock, med en blanding af blues og hård rock.

Spor 
"Good Times, Bad Times" (Bonham/Jones/Page) – 2:46
"Babe I'm Gonna Leave You" (Bredon/Page/Plant) – 6:41
"You Shook Me" (Dixon/Lenoir) – 6:28
"Dazed and Confused" (Page) – 6:26
"Your Time Is Gonna Come" (Jones/Page) – 4:34
"Black Mountain Side" (Page) – 2:14
"Communication Breakdown" (Bonham/Jones/Page) – 2:27
"I Can't Quit You Baby" (Dixon) – 4:42
"How Many More Times" (Bonham/Jones/Page) – 8:28

Robert Plant bidrog med sangskrivning, men da en tidligere kontrakt endnu ikke var udløbet, kunne han ikke angives som sangskriver.

Debutalbum fra 1969
Led Zeppelin-album
Debutalbum fra Storbritannien
Angkor Thom

Angkor Thom (khmer: អង្គរធំ) var den sidste og mest udholdende hovedstad i Khmerriget. Den blev etableret i det 12. århundrede af kong Jayavarman 7., efter han havde genrejst riget efter plyndringen af den tidligere hovedstad Angkor Wat i 1177 af Chamriget. Den dækker et areal på 9 km², hvori der ligger adskillige monumenter fra tidligere perioder samt dem der blev etableret af Jayavarman og hans efterfølgere. I centrum af byen ligger Jayavarmans statstempel Bayon, med de andre større bygninger liggende omkring Sejrspladsen mod nord.

Det sidste tempel der vides at være bygget i Angkor Thom var Mangalartha, der blev indviet i 1295. Derefter blev eksisterende strukturer ændret fra tid til tid, men nye konstruktioner var i ikke-langtidsholdbare materialer og har ikke overlevet. I de følgende århundreder vedblev Angkor Thom at være hovedstad i et kongerige i forfald indtil den blev forladt på et tidspunkt før 1609, da en tidlig vestlig besøgende skrev om en ikke-beboet by, "ligeså fantastisk som Platons Atlantis". (Higham 140)

Referencer 
 Higham, Charles (2001). The Civilization of Angkor. Phoenix. .

Bygninger, konstruktioner og anlæg i Cambodja
Thom
Versailles (Indiana)

Versailles er en amerikansk by og administrativt centrum for det amerikanske county Ripley County, i staten Indiana. I 2000 havde byen et indbyggertal på .

Byer i Indiana
Paranoid (album)

Paranoid er det britiske heavy metal-band Black Sabbaths andet album. Det blev udgivet i Storbritannien i september 1970, og indeholder nogle af deres bedst kendte sange, deriblandt "Iron Man", "War Pigs" og titelsangen.

Salgstal 
Understøttet af succesen fra singlen "Paranoid" opnåede albummet placeringen som nummer et i Storbritannien. Udgivelsen i USA udskudt til januar 1971, da Black Sabbath-albummet stadig var på de amerikanske hitlister. I marts 1971 nåede Paranoid top ti i USA, og har siden opnået at sælge fire millioner eksemplarer alene i Amerika, selv om det sjældent spilles i radioprogrammerne.

Anmeldelser og kritik 

Også dette album blev stærkt kritiseret af samtidens anmeldere, men senere kritikere, bl.a. Steve Huey fra All Music Guide, har betegnet Paranoid " som et af de største og mest indflydelsesrige heavy metal-albums til dato", som "definerede heavy metals lyd og stil mere end nogen anden plade i rockmusikkens historie." Paranoid og dets salgssucces gjorde det muligt for bandet at turnere i USA for første gang, i december 1970, hvilket yderligere promoverede salget af albummets anden single "Iron Man". Selv om singlen ikke nåede top 40, er Iron Man forblevet en af Black Sabbaths mest populære sange, ligesom det var deres højest placerede single i USA indtil "Psycho Man" fra 1998.

Spor 
Alle sange af Osbourne, Iommi, Butler og Ward.
 "War Pigs" – 7:57
 "Paranoid" – 2:52
 "Planet Caravan" – 4:32
 "Iron Man" – 5:58
 "Electric Funeral" – 4:52
 "Hand of Doom" – 7:07
 "Rat Salad" – 2:31
 "Fairies Wear Boots" – 6:15

Referencer

Eksterne henvisninger 
 

Album fra 1970
Black Sabbath-album
Washington Mutual

Washington Mutual (alm. fork. WaMu) var USAs største sparekasse (Engelsk: savings and loan association). Selvom den hedder mutual (gensidigt selskab=kundeejet) ophørte dette i 1983, da den blev omdannet til aktieselskab og dens aktier handlet på New Yorks Fondsbørs.

Den blev oprettet i 1889 i Seattle og havde pr. 30. juni 2008 i alt 2.239 filialer og mere end 43.000 ansatte. De samlede bogførte værdier udgjorde 309,7 mia. US $ (ca. 1.500 mia.d.kr), hvoraf indlån udgjorde 188 mia US$. (957 mia. d. kr). Den 25.-26. september 2008 blev den overtaget af JP Morgan for 1,9 milliarder dollar (knap 9,7 mia. d.kr). Det er det største bankkollaps i USA's historie.

Den 17. september 2008 blev det meddelt, at Washington Mutual havde sat sig selv til salg, samt at Goldman Sachs et par dage tidligere havde indledt en indhentning af tilbud som del af en auktion . Den 25. september 2008 meddelte US Office of Thrift Supervision (OTS), at de statslige myndigheder havde overtaget Washington Mutual og ville sælge de fortsat funktionelle dele af aktiviteterne til JPMorgan Chase . Washington Mutuals kollaps er den største bankkollaps i USAs historie. JPMorgan Chase, der er USAs næststørste pengeinstitut har efterfølgende meddelt at de har overtaget hovedparten af Washington Mutuals aktiviteter for et symbolsk beløb på 1,9 mia. US$.

Norske tab 
Den såkaldte norske oliefond Statens pensjonsfond utland, Europas næststørste pensionsfond, havde pr. 1. januar 2008 værdipapirer i Washington Mutual for over NOK 8 mia. (ca. US$ 1,3 mia), men det aktuelle omfang er ukendt og dermed også omfang af tabet .

Noter og referencer

Eksterne links 
 Washington Mutual – officiel website

Etableret i 1889
Enheder involveret i den amerikanske hus-boble
Ophørt i 2008
Tidligere banker fra USA
Syntetisk radioisotop

En syntetisk radioisotop er en radionuklid, der ikke forekommer naturligt: ingen naturlig proces eller mekanisme, der producerer den, eksisterer, eller også er den så ustabil, at den henfalder på meget kort tid. Eksempler inkluderer technetium-95 og promethium-146. Mange af disse er fundet i, og udvundet af, forbrugte atombrændselskomponenter. Nogle må fremstilles i partikelacceleratorer.

Brug
De fleste syntetiske radioisotoper er ekstremt radioaktive og har kort halveringstid. På trods af sundhedsfare har radioaktive materialer mange medicinske og industrielle anvendelser.

Eksterne henvisninger
Kort over Nuklider på LANL T-2 Hjemmeside 

Radiokemi
Suryavarman 2.

Suryavarman 2. (posthumt navn: Paramavishnuloka) var konge af Khmerriget fr 1113 til 1145-1150 og var den der gav ordre til bygningen af Angkor Wat, som han dedikerede til hinduguden Vishnu. Hans styres monumentale arkitektur, talrige militærkampagner og genskabelsen af en stærk regering har fået historikere til at rangere Suryavarman som en af rigets største konger.

Styret 
Under hans årtier ved magten mener historikere at riget blev genforenet og omvendte mange af de dårlige politikker hans forgængere havde ført. Vasalstater betalte tribut til ham. Imod vest og nord udvidede soldater grænserne til at dække nye dele af nutidens Thailand, Laos og Malaysia. Han gennemførte ligeledes store militære operationer med vest, men disse var i store træk uden succes, i hvert fald ifølge kilder fra rigets rivaler. Som det er almindeligt når man opgør Khmerrigets historie er der rigeligt med rum for at debattere præcise hændelser, da Khmerinskriptioner som er en stor kilde til information muligvis overdriver rigets bedrifter, mens optegnelser fra rivaler muligvis underdriver. 

Suryavarman blev gift, men der eksisterer ikke kilder der kan fortælle om hustruernes navne.

Regenter af Cambodja
Tjek fødsels- og dødsår
Hinduistiske monarker
Carlsberg Sport

Carlsberg Sport sportssodavand med druesukker og lemon og lime smag. Den er uden farvestoffer og indeholder 3% druesukker. Carlsberg Sport er udviklet og markedsføres i samarbejde med Coca-Cola. Den blev lanceret i 2008 og erstattede Onside Sport.

Referencer

Eksterne henvisninger 
 Carlsberg SPORT, officiel hjemmeside

Sodavand
Sport
Coca-Cola
Rivella

Rivella er en sodavand fra Schweiz, skabt af Robert Barth i 1952, og den fremstilles af valle, og indeholder derfor lactose, mælkesyre og mineraler. Den findes i fire varianter:

 Rød Rivella, den originale version.
 Blå Rivella, en lavkalorie version af Rød Rivella.
 Grøn Rivella, som er aromatiseret med grøn te ekstrakt.
 Gul Rivella, som laves med soja i stedet for mælke-ekstrakt.

Historie
 
Rivella fremkom i halvtredserne, og er siden blevet en af de mest populære drikke i Schweiz. På grund af mætningen på det schweiziske marked, forsøgte Rivella at ekspandere ved at sælge deres produkter på andre markeder, som Storbritannien i 1999 og i USA fem år senere, men begge forsøg mislykkedes. Efter det, koncentrerer firmaet sig om Schweiz' naboer. 90 procent af Rivellas udenlandske salg sker i Nederlandene. Dette andrager 15 millioner liter årligt.

Opskrift

Selvom den præcise opskrift er forblevet en hemmelighed til denne dag, er følgende indholdsstoffer kendt:

 Vand
 Valle (35 %)
 Sukker (76 gram raffineret sukker og 14 gram,som stammer fra vallen ,pr. liter)
 Urter
 Frugtekstrakter
 Kulsyre
 Surhedsregulerende middel (L(+)-Mælkesyre)

Rivella Rot indeholder en energimængde på 1600 kJ (ca. 370 kcal) pr. liter. Til sammenligning: En  Coca-Cola indeholder 110 gram sukker pr. liter og en energimængde på 1850 kJ (ca. 442 kcal).

Noter

Sodavand
Augustus Hill Garland

Augustus Hill Garland (11. juni 1832 i Covington, Tennessee – 26. januar 1899 i Washington, D.C.) var en amerikansk politiker og jurist.

Garlands familie flyttede til Arkansasterritoriet i 1833. Garland studerede lov, åbnede et advokatfirma i Washington, Arkansas i 1853 og flyttede til Little Rock i 1856.

Under den amerikanske borgerkrig var Garland Kongresmedlem i Amerikas Konfødererede Stater. Han blev valgt til USA's senat for mandatperioden som skulle have begyndt i 1867 men fik ikke lov til at blive senator den gang.

Garland var guvernør i delstaten Arkansas 1874-1877 og medlem af USA's senat 1877-1885. Han gjorde tjeneste som USA's justitsminister under præsident Grover Cleveland 1885-1889.

Garlands grav findes på Mount Holly Cemetery i Little Rock.

Eksterne links 
 Augustus Hill Garland på Old State House Museum
 

Justitsministre fra USA
Medlemmer af Senatet i USA
Bad Hofgastein

Bad Hofgastein er en købstad og kommune i delstaten Salzburg i distriktet i Pongau i Østrig med 6.727 indbyggere. Det er et kur- og vintersportsted.

Eksterne henvisninger 

Vintersportssteder i Østrig
De frie Danske

De frie Danske var et illegalt blad, udgivet i København omtrent månedligt fra december 1941 til 24. maj 1945 som en reaktion mod den tyske besættelse af Danmark. De Frie Danske blev påbegyndt af modstandsgruppen Vædderen (dannet i 1940) og nåede omkring befrielsen et oplag på ca. 20.000. Det regnes for et af besættelsestidens bedst redigerede og illustrerede illegale blade. En særlig berømmelse fik invasionsnummeret 1944, der blev udsendt i firefarvetryk.

Kilder

Eksterne Henvisninger 

Illegale publikationer
Modstandsgrupper fra Danmark
Etableret i 1941
Ophørt i 1945
Kratbjerg Station

Kratbjerg Station er et dansk trinbræt på Lille Nord. Den åbnede 16. september 2008. Grønholt trinbræt betjenes ikke på de afgange, hvor Kratbjerg betjenes og omvendt.

Baggrund 

Ønsket om etablering af en station blev blandt andet fremsat af det dengang nyetablerede skattecenter Kratbjerg, som gav udtryk for at en del af skattecentrets medarbejdere havde et transportbehov fra henholdsvis Helsingør og Frederiksværk, hvor de hidtidige skattecentre blev nedlagt og medarbejderne forflyttet til Kratbjerg. Her ud over var der tillige henvendelser fra flere af de i Kratbjerg beliggende erhvervsvirksomheder, støttet af Fredensborg Kommune.

Movia undersøgte i samarbejde med Skattecentrets personaleafdeling kundepotentialet, og på baggrund af disse undersøgelser besluttedes det i samarbejde med Lokalbanen A/S at etablere en ny station ved Kratbjerg. Etableringsomkostningerne på ca. 2,5 mio. kroner blev dels finansieret ved et engangstilskud på 500.000 kroner fra SKAT, dels af opsparede midler hos Lokalbanen . 

Movia foreslog i forbindelse med etableringen af Kratbjerg Station, at den nærliggende Grønholt Station blev nedlagt, idet der dels var få daglige passagerer, dels ville en opretholdelse give problemer med at opretholde køreplanen således, at der altid kunne sikres nødvendig omstigningstid i Hillerød til og fra S-toget.

Efter en høring hos Fredensborg Kommune blev de involverede parter (Lokalbanen, Fredensborg Kommune, SKAT og Movia) enige om en løsning, som indebar at bibeholde Grønholt Station, hvorfor der måtte tages hensyn hertil i den konkrete køreplanlægning.

Standsningsmønsteret 

Som angivet ovenfor tillader køretiden på den enkeltsporede strækning ikke at der kan gives halvtimesdrift på både Grønholt og Kratbjerg stationer på hverdage, hvorfor der på hverdage efter behov standses hver anden gang på Grønholt og hver anden gang på Kratbjerg stationer – dette giver timesdrift, hvilket efter Movias og Lokalbanens opfattelse ikke blev den optimale, men den mulige løsning. På lørdage og søn- og helligdage standses efter behov hver gang på begge stationer. Dette gælder dog kun til køreplansskiftet d. 12. december 2021

Eksterne henvisninger

Henvisninger 

Stationer på Lille Nord
Bygninger, konstruktioner og anlæg i Fredensborg Kommune
Give It Away

"Give it Away" er en sang af Red Hot Chili Peppers frigivet i 1991 på albummet Blood Sugar Sex Magik. "Give It Away" var den første af fem singler fra albummet. Den vandt en Grammy i 1993, og Cleveland's Rock and Roll Hall of Fame har listet "Give It Away" som en af de 500 Sange der formede Rock and roll.

Musikvideo 
I musikvideoen ses medlemmerne i gylden maling (som dog fremstår som sølv, grundet den sort-hvide kamerastil), dansende vildt i en ørken. Bandmedlemmerne er alle klædt i usædvanligt tøj og med excentrisk hår. 
Grundet dens unikke fremtoning og energi, bliver videoen (instrueret af Stéphane Sednaoui, anset af fans af den alternative rockscene som en af de bedste, hvis ikke mest ekstreme, musikvideoer, og rangerer ofte højt i afstemninger. Sednaoui kom senere til at instruere andre musikvideoer for Red Hot Chili Peppers, deriblandt "Scar Tissue" og "Around the World". Den førstnævnte af disse kan ses som en form for fortsættelse, da den viser chilipebrene vende tilbage til ørkenen, mens den anden i kraftig grad er meget lig "Give it Away"'s visuelle stil..

Noter 

Sange fra 1991
Red Hot Chili Peppers-sange